PATVIRTINTA

 Klaipėdos r. Veiviržėnų Jurgio Šaulio gimnazijos

 direktoriaus 2018-08-21 įsakymu Nr. V-90

**VEIVIRŽĖNŲ JURGIO ŠAULIO GIMNAZIJOS DARBO APMOKĖJIMO TVARKA**

**I. BENDROSIOS NUOSTATOS**

1. Darbo apmokėjimo tvarka nustato Veiviržėnų Jurgio Šaulio gimnazijos darbuotojų, dirbančių pagal darbo sutartis (toliau – darbuotojai), darbo apmokėjimo sąlygas ir dydžius, darbuotojų pareigybių lygius ir grupes, darbo apmokėjimo sistemą.

2. Su šia darbo apmokėjimo tvarka supažindinami visi Veiviržėnų Jurgio Šaulio gimnazijos darbuotojai.

**II. DARBUOTOJŲ PAREIGYBIŲ LYGIAI IR GRUPĖS**

3. Gimnazijos darbuotojų pareigybės yra keturių lygių:

3.1. A lygio – pareigybės, kurioms būtinas ne žemesnis kaip aukštasis išsilavinimas;

3.2. B lygio – pareigybės, kurioms būtinas ne žemesnis kaip aukštesnysis išsilavinimas ar specialusis vidurinis išsilavinimas, įgyti iki 1995 metų;

3.3. C lygio – pareigybės, kurioms būtinas ne žemesnis kaip vidurinis išsilavinimas ir (ar) įgyta profesinė kvalifikacija;

3.4. D lygio – pareigybės, kurioms netaikomi išsilavinimo ar profesinės kvalifikacijos reikalavimai.

4. Gimnazijos darbuotojų pareigybės skirstomos į šias grupes:

4.1. įstaigos vadovas ir jo pavaduotojai, kurių pareigybės priskiriamos A lygiui, atsižvelgiant į būtiną išsilavinimą toms pareigoms eiti;

4.2. struktūrinių padalinių vadovai ir jų pavaduotojai, kurių pareigybės priskiriamos A arba B lygiui, atsižvelgiant į būtiną išsilavinimą toms pareigoms eiti;

4.3. specialistai, kurių pareigybės priskiriamos A arba B lygiui, atsižvelgiant į būtiną išsilavinimą toms pareigoms eiti;

4.4. kvalifikuoti darbuotojai, kurių pareigybės priskiriamos C lygiui;

4.5. darbuotojai, kurių pareigybės priskiriamos D lygiui (toliau – darbininkai).

**III. DARBUOTOJŲ DARBO UŽMOKESTIS**

5. Veiviržėnų Jurgio Šaulio gimnazijos darbuotojų darbo užmokestį sudaro:

5.1. pareiginė alga (mėnesinė alga – pastovioji ir kintamoji dalys arba pastovioji dalis);

5.2. priemokos;

5.3. mokėjimas už darbą poilsio ir švenčių dienomis, nakties bei viršvalandinį darbą, budėjimą ir esant nukrypimams nuo normalių darbo sąlygų;

5.4. premijos.

6. Veiviržėnų Jurgio Šaulio gimnazijos darbuotojų, išskyrus darbininkus, pareiginės algos pastovioji dalis nustatoma pareiginės algos koeficientais.

7. Pareiginės algos koeficiento vienetas yra lygus pareiginės algos baziniam dydžiui (pareiginės algos bazinis dydis nustatomas įstatymu). Pareiginės algos pastovioji dalis apskaičiuojama atitinkamą pareiginės algos koeficientą dauginant iš pareiginės algos bazinio dydžio.

8. Veiviržėnų Jurgio Šaulio gimnazijos direktoriaus ir jo pavaduotojų pareiginės algos pastovioji dalis nustatoma pagal 1 priedą, atsižvelgiant į pareigybių sąraše nustatytą darbuotojų pareigybių skaičių ir vadovaujamo darbo patirtį, kuri apskaičiuojama sumuojant laikotarpius, kai buvo vadovaujama švietimo įstaigai. Nustatyta Veiviržėnų Jurgio Šaulio gimnazijos direktoriaus ir jo pavaduotojų pareiginė alga (pastovioji dalis kartu su kintamąja dalimi) negali viršyti praėjusio ketvirčio gimnazijos darbuotojų 5 vidutinių pareiginių algų (pastoviųjų dalių kartu su kintamosiomis dalimis) dydžių.

9. Veiviržėnų Jurgio Šaulio gimnazijos darbuotojų, išskyrus darbininkus, pareiginės algos pastovioji dalis nustatoma pagal 2 priedą, atsižvelgiant į pareigybės lygį ir profesinio darbo patirtį, kuri apskaičiuojama sumuojant laikotarpius, kai buvo dirbamas analogiškas pareigybės aprašyme nustatytam tam tikros profesijos ar specialybės darbas arba vykdytos analogiškos pareigybės aprašyme nustatytoms funkcijos.

9.1. Veiviržėnų Jurgio Šaulio gimnazijos mokytojų, pagalbos mokiniui specialistų darbo krūvio sandara ir pareiginės algos koeficientai apskaičiuojami pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 5 priedą (LR 2018 06 29 įstatymo Nr. XIII – 1369 redakciją, įsigalioja nuo 2018 09 01). Pareiginės algos kintamoji dalis šiems darbuotojams neskaičiuojama. Darbo krūvio sandara yra raštiškai derinama su kiekvienu pedagogu individualiai, aptariama Gimnazijos ir Darbo taryboje.

9.1.2. Mokytojų darbo krūvio sandara: kontaktinės valandos; valandos pamokų, pasiruošimui bei darbų taisymui; valandos darbui su bendruomene:

9.1.2.1. Kontaktinės valandos – Ugdymo plane dalykui skirtos valandos;

9.1.2.2. Valandos pamokų pasiruošimui ( ruošimasis pamokoms, darbų taisymas) – 60 % iki 2 m. darbo stažą turintiems pedagogams; 50% – pradinių klasių mokytojams; kitų dalykų mokytojams nuo 50 iki 30 %;

9.1.2.3. Valandos darbui bendruomenei skiriamos: 9 val. – mokytojų tarybos posėdžiams; 10 val. – metodinių grupių posėdžiams; 4 val. – atvirų durų dienoms organizuoti; 15 val. – Vaiko individualios pažangos stebėjimo apskaitai; iki 20 val. – kabineto priežiūrai ( ne visiems pedagogams); nuo 34 iki 100 val. – mokinių konsultavimui ( priklausomai nuo dėstomo dalyko, mokinių rengimo egzaminams, brandos darbams); nuo 164 iki 200 val. – vadovavimui klasei; iki 48 val.– už vadovavimą darbo grupėms, projektų rengimą.

9.1.2.4. Pareiginės pastoviosios dalies koeficientai dėl veiklos sudėtingumo gali būti didinami pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 5 priedo (LR 2018 06 29 įstatymo Nr. XIII – 1369 redakciją, įsigalioja nuo 2018 09 01) punktą 2.1. 1. nuo 3 – 15 %; punktus 12.1.1. ir 12.2.2. nuo 5 – 10 %; punktą 2.2. už darbą gimnazijų klasėse nuo 5 – 20 %; 12.4. už inovatyvių ugdymo metodų taikymą, intensyvų darbą su tėvais ir bendruomene; 28,3. už papildomą darbą Visos dienos mokykloje, atskiruose gimnazijos skyriuose nuo 5 – 20 %; 43.4. už skyrių darbo kuravimą nuo 5 –20%.

 10. Darbininkų pareiginės algos pastovioji dalis nustatoma minimaliosios mėnesinės algos dydžio.

11. Veiviržėnų Jurgio Šaulio gimnazijos darbuotojo pareiginės algos pastovioji dalis sulygstama darbo sutartyje.

12. Pareiginės algos pastoviosios dalies koeficientas nustatomas iš naujo pasikeitus darbuotojų pareigybių skaičiui, vadovaujamo darbo patirčiai ir (ar) profesinio darbo patirčiai ar nustačius, kad Veiviržėnų Jurgio Šaulio gimnazijos direktoriaus ar jo pavaduotojų pareiginė alga (pastovioji dalis kartu su kintamąja dalimi) viršija praėjusio ketvirčio asociacijos darbuotojų 5 vidutinius pareiginių algų (pastoviųjų dalių kartu su kintamosiomis dalimis) dydžius.

13. Veiviržėnų Jurgio Šaulio gimnazijos darbuotojų pareiginės algos kintamosios dalies nustatymas priklauso nuo praėjusių metų veiklos vertinimo pagal darbuotojui nustatytas metines užduotis, siektinus rezultatus ir jų vertinimo rodiklius.

14. Pareiginės algos kintamoji dalis, atsižvelgiant į praėjusių metų veiklos vertinimą, nustatoma vieneriems metams ir gali siekti iki 50 procentų pareiginės algos pastoviosios dalies.

15. Veiviržėnų Jurgio Šaulio gimnazijos darbuotojo tiesioginis vadovas įvertinęs darbuotojo praėjusių kalendorinių metų veiklą:

15.1. labai gerai, – teikia vertinimo išvadą Veiviržėnų Jurgio Šaulio gimnazijos direktoriui su siūlymu nustatyti vieniems metams pareiginės algos kintamosios dalies dydį, ne mažesnį kaip 10

procentų pareiginės algos pastoviosios dalies. Pareiginės algos kintamosios dalies dydis – 20 procentų.

15.2. gerai, – teikia vertinimo išvadą Veiviržėnų Jurgio Šaulio gimnazijos direktoriui su siūlymu nustatyti vieniems metams pareiginės algos kintamosios dalies dydį. Pareiginės algos kintamosios dalies dydis - 10 procentų;

15.3. patenkinamai, – teikia vertinimo išvadą Veiviržėnų Jurgio Šaulio gimnazijos direktoriui su siūlymu vienus metus nenustatyti pareiginės algos kintamosios dalies dydžio;

15.4. nepatenkinamai, – teikia vertinimo išvadą Veiviržėnų Jurgio Šaulio gimnazijos direktoriui su siūlymu vieniems metams nustatyti mažesnį pareiginės algos pastoviosios dalies koeficientą. Pareiginės algos kintamosios dalies mažinimo dydis – 10 procentų.

16. Veiviržėnų Jurgio Šaulio gimnazijos direktorius, gavęs iš tiesioginių vadovų darbuotojų įvertinimą, per 10 darbo dienų priima sprendimą pritarti ar nepritarti gimnazijos darbuotojo tiesioginio vadovo siūlymams dėl pareiginės algos kintamosios dalies nustatymo.

17. Gimnazijos darbuotojo pareiginės algos kintamoji dalis gali būti nustatyta priėmimo į darbą metu, atsižvelgiant į darbuotojo profesinę kvalifikaciją ir jam keliamus uždavinius, tačiau ne didesnė kaip 20 procentų pareiginės algos pastoviosios dalies ir ne ilgiau kaip vieniems metams.

18. Darbininkams pareiginės algos kintamoji dalis nenustatoma.

**IV. PRIEMOKOS, DARBAS POILSIO IR ŠVENČIŲ DIENOMIS, DARBAS NAKTĮ IR VIRŠVALANDINIS DARBAS, PREMIJOS**

19. Priemokos už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės, ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio. Priemokos dydis ir išmokėjimo galimybės priklauso nuo Veiviržėnų Jurgio Šaulio gimnazijos darbo užmokesčiui skirtų asignavimų.

20. Priemokų ir pareiginės algos kintamosios dalies suma negali viršyti 60 procentų pareiginės algos pastoviosios dalies dydžio.

21. Už darbą poilsio arba švenčių dieną mokamas ne mažesnis kaip dvigubas darbo užmokestis arba darbuotojo pageidavimu kompensuojama suteikiant darbuotojui per mėnesį kitą poilsio dieną arba tą dieną pridedant prie kasmetinių atostogų ir mokant už tas dienas darbuotojui jo vidutinį darbo užmokestį.

22. Už viršvalandinį darbą ir darbą naktį mokama ne mažiau kaip pusantro darbuotojo darbo užmokesčio.

23. Darbuotojams ne daugiau kaip vieną kartą per metus gali būti skiriamos premijos, atlikus vienkartines ypač svarbias gimnazijos veiklai užduotis. Taip pat ne daugiau kaip vieną kartą per metus gali būti skiriamos premijos, įvertinus labai gerai Veiviržėnų Jurgio Šaulio gimnazijos darbuotojo praėjusių kalendorinių metų veiklą. Premijos negali viršyti darbuotojui nustatytos pareiginės algos pastoviosios dalies dydžio.

24. Premijos dydis už vienkartines užduotis – nuo 130 iki 250 €.

25. Premijos dydis už labai gerai įvertintą praėjusių kalendorinių metų veiklą – iki 60 % pareiginės algos pastoviosios dalies dydžio.

26. Premijos dydis ir išmokėjimo galimybės priklauso nuo Veiviržėnų Jurgio Šaulio gimnazijos darbo užmokesčiui skirtų asignavimų.

**V. MATERIALINĖ PAŠALPA**

27. Veiviržėnų Jurgio Šaulio gimnazijos darbuotojams, kurių materialinė būklė tapo sunki dėl jų pačių ligos, šeimos narių (sutuoktinio, vaiko (įvaikio), motinos (įmotės), tėvo (įtėvio), brolio (įbrolio), sesers (įseserės), taip pat išlaikytinių, kurių globėju ar rūpintoju yra paskirtas darbuotojas, ligos ar mirties, stichinės nelaimės ar turto netekimo, jeigu yra darbuotojo rašytinis prašymas ir pateikti atitinkamą aplinkybę patvirtinantys dokumentai, gali būti skiriama iki 5 minimaliųjų mėnesinių algų dydžio materialinė pašalpa iš gimnazijai skirtų lėšų.

28. Mirus Veiviržėnų Jurgio Šaulio gimnazijos darbuotojui, jo šeimos nariams iš gimnazijai skirtų lėšų gali būti išmokama iki 5 minimaliųjų mėnesinių algų dydžio materialinė pašalpa, jeigu yra jo šeimos narių rašytinis prašymas ir pateikti mirties faktą patvirtinantys dokumentai.

29. Materialinės pašalpos dydis ir išmokėjimo galimybės priklauso nuo Veiviržėnų Jurgio Šaulio gimnazijai skirtų asignavimų.

**VI. BAIGIAMOSIOS NUOSTATOS**

30. Ginčai dėl darbo užmokesčio sprendžiami įstatymų nustatyta tvarka.

31. Asmenys, rengiantys darbo užmokesčio apskaičiavimą skirtingoms darbuotojų kategorijoms, yra atsakingi ir už atitinkamą duomenų bazės kaupimą, reikiamų dokumentų pildymą, reikiamų ataskaitų pateikimą bei dokumentų saugojimą ir perdavimą į archyvą, vadovaujantis nustatyta dokumentų archyvavimo tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_